Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 412/13/8802	Košice I, 12.6.2014
EEČ : 2-63-208-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
obvinený XXXXX
- vyhlásil, že spáchal skutok, pre ktorý je stíhaný a ktorý spočíva v tom, že dňa 18.7.2013 v čase okolo 09.20 hod. v Košiciach po ul. Poštovej viedol osobné motorové vozidlo zn. Opel Zafira, EČV: KE XXXXX, kde na križovatke s ul. Moyzesovou odbočoval vľavo na zelený signál „Voľno“ svetelnej signalizácie, pričom v dôsledku nesprávnej techniky jazdy narazil do chodkyne XXXXX, ktorá prechádzala vozovku po riadne vyznačenom priechode pre chodcov v čase, keď pre jej vstup do vozovky svietil červený signál „Stoj“ svetelnej signalizácie, ktorá v dôsledku zrážky utrpela ťažké zranenia, a to zlomeninu prvej predpriehlavkovej kosti s posunutím úlomkov, zlomeninu predpriehlavkových kostičiek viacerých prstov s posunutím úlomkov, zlomeninu dolného článku palca ľavej nohy s posunutím úlomkov, odlomenie bázy piatej predpriehlavkovej kosti s posunutím úlomkov, zlomeninu horných článkov viacerých prstov ľavej nohy s posunutím úlomkov, odňatie dolného článku palca ľavej nohy a odňatie podstatnej časti druhého prsta ľavej nohy s dobou liečenia do 10 týždňov.

- dopravnú nehodu nahlásil v poisťovni ČSOB a.s., kde je vozidlo povinne zmluvne poistené, v ktorej si poškodené uplatnia náhradu spôsobenej škody,

- dňa 19.3.2014 zložil na depozitný účet pre zmier Krajskej prokuratúry v Košiciach, č. ú. 7000194644/8180 peňažnú sumu určenú na všeobecne prospešné účely vo výške 166,-€, z ktorej 50% je určených pre neziskovú organizáciu Rádu premonštrátov - Opátstvo Jasov, XXXXX, č. ú. 2921842260/1100  a 50% na peňažnú pomoc poškodeným trestnými činmi podľa osobitného zákona.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou ORP-170/DI-KE-2013.
dňa 18.7.2013 v čase okolo 09.20 hod. v Košiciach po ul. Poštovej viedol osobné motorové vozidlo zn. Opel Zafira, EČV: KE XXXXX, kde na križovatke s ul. Moyzesovou odbočoval vľavo na zelený signál „Voľno“ svetelnej signalizácie, pričom v dôsledku nesprávnej techniky jazdy narazil do chodkyne XXXXX, ktorá prechádzala vozovku po riadne vyznačenom priechode pre chodcov v čase, keď pre jej vstup do vozovky svietil červený signál „Stoj“ svetelnej signalizácie, ktorá v dôsledku zrážky utrpela ťažké zranenia, a to zlomeninu prvej predpriehlavkovej kosti s posunutím úlomkov, zlomeninu predpriehlavkových kostičiek viacerých prstov s posunutím úlomkov, zlomeninu dolného článku palca ľavej nohy s posunutím úlomkov, odlomenie bázy piatej predpriehlavkovej kosti s posunutím úlomkov, zlomeninu horných článkov viacerých prstov ľavej nohy s posunutím úlomkov, odňatie dolného článku palca ľavej nohy a odňatie podstatnej časti druhého prsta ľavej nohy s dobou liečenia do 10 týždňov.

Odôvodnenie: 
	Uznesením povereného príslušníka Okresného riaditeľstva PZ v Košiciach, Okresného dopravného inšpektorátu, Oddelenia dopravných nehôd, sp. zn. ORP-170/DI-KE-2013 zo dňa 20.7.2013 bolo začaté trestné stíhanie pre prečin ublíženia na zdraví podľa § 158 Trestného zákona a následne bolo vyšetrovateľom Okresného riaditeľstva PZ v Košiciach, Odboru kriminálnej polície, sp. zn. ORP-2127/1-OVK-KE-2013 zo dňa 5.11.2013 vznesené obvinenie XXXXX pre prečin ublíženia na zdraví podľa § 157 ods. 1, ods. 2 písm. a/ Trestného zákona. Vzhľadom na vykonané dokazovanie došlo k zmene právnej kvalifikácie na prečin ublíženia na zdraví podľa § 157 ods. 1 Trestného zákona na tom skutkovom základe, ako je to uvedené vo výrokovej časti tohto uznesenia.

	Preskúmaním príslušného spisového materiálu som zistila, že v predmetnej trestnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinený a poškodené dňa 20.3.2014 uzavreli dohodu o zmieri, z ktorej je zrejmé, že obvinený dopravnú nehodu nahlásil príslušnej poisťovni, kde je vozidlo povinne zmluvne poistené, v ktorej si poškodené uplatnia náhradu spôsobenej škody. 

Obvinený XXXXX slobodne, vážne, zrozumiteľne a určito vyhlásil, že spáchal skutok, pre ktorý je stíhaný a svoje konanie oľutoval. Spáchanie skutku obvineným je objektivizované vykonanými dôkazmi, a to najmä výpoveďou samotnej poškodenej, svedkami nehody, závermi znaleckého posudku z odboru zdravotníctva a taktiež závermi znaleckého posudku z odboru cestnej dopravy.
	
Obvinený zložil na depozitný účet Krajskej prokuratúry v Košiciach pre účely zmieru peňažnú sumu určenú na všeobecne prospešné účely vo výške 166,- €, z ktorej 50% je určených pre neziskovú organizáciu Rádu premonštrátov - Opátstvo Jasov, XXXXX, č. ú. 2921842260/1100   a 50% na peňažnú pomoc poškodeným trestnými činmi podľa osobitného zákona. Táto suma je primeraná závažnosti spáchaného trestného činu.
	
Obvinený a poškodené s týmto spôsobom vybavenia veci vyslovili súhlas.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, ktorý doposiaľ nebol súdne trestaný a v evidenčnej karte vodiča nemá žiaden záznam za priestupok a na jeho osobné a majetkové pomery som dospela k záveru, že takýto spôsob rozhodnutia je dostačujúci.

S poukazom na uvedené skutočnosti bolo rozhodnuté tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná. /§ 185 ods. 2 Trestného poriadku /

JUDr. Jana Redayova
prokurátorka